महानगर के लोगों को रेड रोड पर मंगलवार को आयोजित होनेवाले मेगा पूजा कार्निवल का बेसब्री से इंतजार है आैर उनके इंतजार की घड़ियां धीरे-धीरे खत्म हो रही हैं. मंगलवार को शाम 4.15 बजे से रेड रोड पर कार्निवल की शुरुआत होगी और इसके लिए सभी तैयारियां पूरी हो चुकी हैं. मेगा कार्निवल में महानगर के नामी पूजा पंडाल के आयोजक अपने थीम के साथ बंगाल की संस्कृति की झांकी प्रस्तुत करेंगे. इस साल पूजा कार्निवल में 74 पूजा आयोजक भाग ले रहे हैं. इस आयोजन के लिए पूरे रेड रोड को दुल्हन की तरह सजाया जा रहा है. मंच से इतर रेड रोड के दोनों किनारे पर करीब 30 हजार लोगों के बैठने की व्यवस्था की गई है.